
On  ea  eft  ,  A.  P.  Scientiarum  ,  quibus 
mm  juventus  ad  humanitatem  conformari  fo- 
\  let,  indoles,  ut  in  iis  verfantibus  nun¬ 
quam  liceat  feriis  mifcere  nugas  5  quo¬ 
niam,  ut  nefcio  quis  re£te  dixit,  &  labor  mutatus 
haud  raro  quietis  vicem  praebuerit,  Sc  cun6ta,  qme 
pro  nugis  habeantur  a  quibusdam,  propterea  re 
ipfa,  li  probe  confideres,  nugae  non  lint.  Quae  ab 
humanitate  nomen  na&ae  funt  (cientia ,  veluti  quo¬ 
dam  vinculo  aliae  aliis  adh.xrent ,  nec  cuiquam ,  pe¬ 
rito  maxime  laudatarum ,  licet  plane  effe  imperito 
aliarum,  quae,  licet  minus  laudatae,  verfantur  ta¬ 
men  in  rebus  haud  valde  divertis. 

Et  me  quidem,  ut  in  dicendi  initio'  de  me  pau¬ 
ca  dicam,  haud  raro  juvit  ad  amoena  ftudiorum 
vireta  divertere,  quietisque'  loco  tractare  levioris 

A  2  qui- 


4  DE  ORIGINE  ET  FINE 

quidem  momenti  Icientias ,  verumtamen  minime  vi¬ 
tuperandas.  Quam  autem  nunc  paulo  diligentius 
perfequar  materiam,  ea  vobis  omnibus  oftendet, 
puto,  me  quidem,  quod  dixi,  fubinde  dele&ari 
nugis,  verum  nugis  ejusmodi,  quae  ducunt  in  feria. 
Dicturus  enim  fum  de  Origine  Sc  Fine  Poefeos 
Dramaticae ;  quod  me  facientem  qui  audiverint  ani¬ 
mis  benevolentibus  Sc  linguis  faventibus,,  ora¬ 
tione  finita  certius  judicabunt,  an  opera:  pretium 
fecerim,  quam  fi  meum  nihil  tale  merentis  Termo¬ 
nem  non  auditum,  veluti  praejudicata  opinione, 
condemnent.  Quid  enim  ?  fi  Poefis  omnis,  inter 
humani  ingenii  conatus  eximios  jam  antiquiftimis 
temporibus  Sc  habita  Sc  numerata,  omnino  dam¬ 
nanda  fit,  non  dubium  eft,  quin  una  condemnetur 
Dramatica ;  fin  autem,  una  cum  ea  haec  locum  tuea¬ 
tur  fuum  necefte  eft. 

Vetuftiftimis  gentibus  hymnos  decantare  in  ho¬ 
norem  Bacchi,  Apollinis,  Cereris,  Dianae,  Sc  alio¬ 
rum  Deorum  Dearumve,  morem  fuifte  inter  omnes 
conftat  ,  praefertim  multis  ejusdem  pagi  incolis 
fimul  facra  facientibus,  Sc  pro  acceptis  beneficiis 
gratias  Diis  agentibus.  Nec  facra  ifta  ab  triftibus. 
hominibus  peradta  fuilTe ,  reque  conftat.  Hinc  hi¬ 
laritas,  hinc  joci,  hinc  convivia  in  facris.  Neque  Dra- 
maticae  poefeos  aha  eft  origo.  Praeter  hymnos  enim, 
feftivitate  rufticos  ad  hilaritatem  invitante ,  legimus 

carmina  varii  generis  in  conventibus  iftis  decantata 
fuifte ,  interdum  non  valde  facris  convenientia  qui¬ 
dem,  fed  qualia  ab  ebria  turba  eru&ari  folent,.  8c 
tamen  carmina. 

Ab  iftis  initiis,  A.  O.  crevit  Poefis  Dramatica, 
ut  rerum  praeftantium  origines  faepe  debentur  ca- 
fui  fortuito.  Quod  unus  cantabat  initio ,  poftea 
plures  cantaverunt,  aut  fimul,  aut  viciftim  -y  aliis 
relpondentibus ,  cum  alii  cantu  praeiiftent.  Inde 
Chori ,  inde  Perfonarum  in  Dramatis  origo.  Cum 
vero  homines  ingenio  praeftanti ,  quibusque  virtutis 
&.  morum  ftudium  cordi  eftet,  intelligerent  incon¬ 
ditos  iftos  cantus ,  carmina  ifta  lafciva ,  ad  commu¬ 
nem  omnium  utilitatem  artificiofe  converti  pofte, 
in  eo  coeperunt  exercere  induftriam  fuam,  &  quod 
libi  propofuerant,  labore  non  levi  nec  parvo  tem¬ 
pore,  obtinuerunt. 

Primus  fane,  aut  inter  primos,  qui  perfonarum 
colloquia  ficfta  carmine  inftituit,  dicitur  fuifte  Thef- 
pis  quidam  Icarienfis  Atticus,  Soloni,.  Legislatori 
prudentiftimo,  aetate  par,  &  pene  aequalis.  Et  ille 
quidem  tragoedias  reperifte  fertur  •  ut  veteris  co¬ 
moediae  pater  Eupolis  dicitur. 

Nec  tamen,  ut  quod  fentiam  aperte  dicam  * 
omnis  Dramatis  origo  videtur  mihi  a  facris  arceften- 
da,  quum  a  veritate  non  videatur  abhorrere.  Poe¬ 
tarum  aliorum,  praefertim  epicorum,  ftudio  rem 

Dramaticam  admodum  adjutam  atque  illuflratam 
ede ,  fine  ulla  factorum  occaiione  aut  folennitate. 

Homerum ,  Poetarum  apud  Graecos  patrem  ,  e 
cujus  fcriptis,  tanquam  ex  perenni  fonte,  vates 
multi  fua  hauferunt ,  omnes  norunt,  qui  plane  Mu- 
fas  non  ignorant.  Apud  illum  Jovis,  Junonis,  A- 
gamemnonis,  Neftoris  ,  &  quorum  non  deorum 
heroumve  ?  orationes  elegantiffimse  occurrunt.  Ex 
illis  Sc  Homerus  ipfe  dum  vixit,  Sc  poffc  eum  Rha- 
pfocli,  in  conventibus  recitabant,  quas  cuique  ellet 
libitum  orationes:  quae  res  adeo  Gr^cis  placuilTe 
videtur,  ut  apud  quosdam  vel  legibus  fuerit  cau¬ 
tum,  ut  in  feftis  publicis  ex  laudatilfimis  patris 
Poetarum  operibus  particula,  quae  maxime  adlu- 
befceret  civibus  ,  recitaretur.  Illos  Rhapfodos , 
carmina  decantantes  aliorum,  primus  in  theatrum 
produxit  Demetrius,  cui  Phalereo  cognomen  fuit. 
Recitabant  illi,  virgam  lauream  manu  tenentes, 
fedata  voce  ,  Sc  ad  rem  compofita  ,  carmina  ad 
fortitudinem,  temperantiam,  fidem,  aliasque  vir¬ 
tutes  innumeras,  auditores  excitantia  :  nec  Ho¬ 
meri  carmina  tantum  decantata  fuilTe  in  theatris 
legimus,  fed  etiam  Hefiodi,  Archilochi,  Mimner¬ 
mi,  Phocylidis ,  aliorumve,  quorum  fcriptis  prae¬ 
cepta  vitae  idonea  contineri,  <Se  veteres  putave¬ 
runt,  &  hodie  omnis  eruditorum  chorus  ultro 
agnofcit. 

Tum  vero  ingens  augmentum  coepit  PoelisDra* 
matica  lingulari  induflria  &c  labore  /Efchyli ,  quem 
vel  ideo  veteres 'videntur  Tragoedia:  primum  aucto¬ 
rem  Ifatuiffe,  quod  primus  theatro  apta  confcrh 
pferit,  quum  ante  fe  theatris  tantum  nihil  pene  fcri- 
pt-um  fuerit.  Cujus  viri,  laudes  quid  praedicem? 
Septem  ab  eo  confcripta:  tragoedia:  fiiperiunt,  aeter¬ 
na  nominis  illulfrilfimi  monumenta.  Nihil  ibi 
lafcivumj  nulla  prnxepta ,  nili  ad  fevene .  virtutis 
normam  exaCfa  -  nihil  quod  Deorum  reverentiam 
tangat  aut  laedat.  Quid  memorabo  Sophoclem y 
quid  Euripidem,  quid  alios,  quorum  nomina  adhuc 
fummo  in  honore  funt  apud  eruditos  ?  Illis  heroi¬ 
corum  temporum  res  benignam  ad  Dramata  mate¬ 
riam  praebuerunt,  plane  ut  Poeta:  epici  inde  ple¬ 
rumque  fibi  carminum  materiam  aut  fumpfere  aut 
finxere. 

Non  video,  quid  eo  ufque  in  Tragoediis  Iit  cul¬ 
pandum  ,  nili  forte  quod  non  raro  furoris  &  im¬ 
manitatis  in  iis  fuperfint  exempla  horrenda.  Ve- 
rurri,  quid  aliud  Poeta:  ,  exhibituri  Thebanorum 
aut  Argivorum  res  vetuftilfim^s,  in  Icenam  produ¬ 
cere  potuerunt,  quum  ilforum  populorum  rebus 
geftis ,  nimia  crudelitate1  infamibus ,  eorum  cives 
maxime  deleCfarentur.  /,  i 

Quam  vellem,  A.  P.  ut  &c  comicorum  Fabula 
Ut  Mimi ,  Jaliive  ludi  Scenici,  eodem  jure  pollent 

defendi!  Quod  fi  piares Grsecorum  comoedias  a  tem¬ 
porum  iniquitate  integras  fervaflet  fuperiorum  fe- 
culorum  diligentia,  non  dubito,  quin  etiam  earum 
utilitas  fumma  agnofceretur,  6c  quantum  profue¬ 
rint  ad  vitam  formandam  ,  moresque  erudiendos 
conflaret  inter  omnes.  Scilicet  Graeci,  cum  vide¬ 
rent  in  Tragoediis  regum  vitia  ,  &.  fortem  haud 
undique  felicem,  libenter  a  populo  fpe<5tari,  coe¬ 
perunt  eorum  Poeta:  etiam  privata  civium  fuorum 
vitia  &  mores  malos  in  fcenam  producere,  ut  Sc 
fpedlatores  difcerent,  foeda  inceptu  etiam  foeda  exi¬ 
tu  effe ,  atque  vitanda  ;  &  cives  potentiores  intel- 
ligerent,  fi  quid  peccarent ,  non  defuturos,  qui  il¬ 
lorum  peccata  in  lucem  publicam  protraherent ; 
quod  Epicharmus  Siculus  primus  fecifiTe  legitur. 
Verum ,  ut  nihil ,  quantumvis  bonum ,  eft ,  quin  mu¬ 
tando  polfit  depravari ,  ita  comici,  ut  auram  po¬ 
pularem  captarent ,  verba  praetextata  8c  turpia 
admifcere  coeperunt,  dolentibus  omnibus  bonis, 
ipfisque  adeo  Mufis. 

Ariflophanis  comoedia:  fiiperfiint  undecim ,  qua: 
propter  Atticum  dicendi  genus  ab  eruditis  diligun¬ 
tur,  bonis  aeque  omnes  non  placent,  propter  fcur- 
rilitatem  &  fermonem  adeo  difiolutum  ,  ut  e  me¬ 
dio  fceieflae  plebis  fermone  dictionem  fumpfiile, 
atque  in  fcenam  transtulifTe  nonnunquam  videatur. 
Eupolis  atque  Cratinus  ante  Ariflophanem  jam  fa¬ 
bulas 


POESEOS  DRAM  AT  IC; E. 


9 


bulas  dederant  difcendas,  nunc  vero  perditas ;  nec 
earum  ja<5turam  quod  bonus  quisquam  doleat,  cau- 
fam  ullam  fubefte  puto,  quum  comoedia,  quam 
vocant,  veteris  fcriptores,  Ariftophani  non  dillimi- 
les,  ad  argumentum  fifpedtes,  fuiflfe  videantur :  &  ipfe 
Eupolis  nimiam  in  dicendo  libertatem  morte  luerit. 

Prudentius  egerunt  fecuti  apud  Graecos  nova: 
comoedias  au<5tores,  inter  quos  Menander  omnium 
judicio  fummam  laudem  meruit;  quod  fidtis  luferint 
fabulis,  8c  omnes  ingenii  atque  artis  nervos  inten¬ 
derint  ad  fpe6latores  emendandos,  in  exemplum 
criminibus  poenas,  virtutibus  praemia  tribuentes. 

Perierunt  pleraque,  A.  O.  perierunt  malo  fato 
Menandri  fabulas  lepidillima: ,  quas  quanti  fecerit 
Quintilianus,  fummus  dicendi  magifter,  vel  ex  te- 
ftimonio,  quod  in  illius  Inftitutionibus  invenitur, 
fatis  fuperque  patet;  quum  vel  unum  illum  dicat 
omnem  vita:  imaginem  exprefiiffe,tantamque  in  eo 
inveniendi  copiam  &  eloquendi  facultatem  fuiffe, 
ut  vel  unus  fufficiat  ad  eloquentiam  omnibus  nu¬ 
meris  perfedam  adfpiranti. 

A  Graecis  ad  Romanos  fi  mea  fefe  conferat  ora¬ 
tio,  prasfertim  ad  Terentium,  unicum  fcenae  apud 
eos  decus,  &  qui  adhuc  in  fcholis  tanquam  exem¬ 
plar  fermonis  caftigati  juventuti  imitandus  propo¬ 
nitur,  a  cujus  fabulis  mores  mali  exulant,  magis 
elucebit,  quantus  fuerit  Menander,  quod  ipfe  ille 

Cadar,  qui  quo  animo  bella  geflit ,  eodem  etiam 
fcripfit,  honorifico  carmine  Terentium  fuum  fue- 
ricjprofecutus ,  eumque  ibi  dimidiatum  Menandrum 
vocaverit. 

Quid  plura  ?  apud  cundtas  gentes  viri  rerum  hu¬ 
manarum  periti  exftiterunt ,  qui,  tanquam  in  fpe- 
culum  in  vitam  alienam  ut  fui  cives  infpicerent ,  in 
fcena  exhibuerunt  vit«v  civilis  imaginem-  &  bello 
indidto  vitiis,  fiiperbue,  avaritia,  mata  fidei,  ado- 
lefcentum  asionibus  temerariis,  iftum  fibi  finem 
propofuerunt,  quo  iftorum  vitiorum  turpitudinem 
publice  ridendam  propinantes  in  theatris,  animos 
male  affedtos  fanarent,  Sc  errantes  comiter  in  viam 
revocarent.  Nec  philofophiam  qui  ad  vitam  civi¬ 
lem  revocarunt,  aut  carminibus  heroicis  pnecepta 
vitx  utilia  fuis  dederunt  civibus ,  alium  fibi  finem 
propofuerunt  ac  fcriptores  fabularum  •  quem  tamen 
li  neglexerint  quidam,  ii  non  amplius  in  numero 
bonorum  civium  funt  habendi ,  fed  tanquam  peftes 
Reipublicrc  vitandi. 

Abhorrent  probi  omnes,  abhorrent,  inquam, 
maxime  theatralium  ludorum  lafcivam  licentiam 
animos  adolefcentum  corrumpentem ,  Sc  ipfam  vir¬ 
tutem  graviter  vulnerantem.  Redte  turpes  ^Mimi 
feparandi  funt  a  Dramatis  non  minus  honefte  adtis 
quam  prudenter  fcriptis.  Et  fane  Tertullianus, 
Minutius  Felix  ,  Clemens  Alexandrinus  ,  Sc  non 
pauci  e  veteribus  Ecclefta  Dodoribus ,  cum  ludos 

thea- 


POESEOS  DRAMATIC/E,  n 

theatrales  damnaverunt  ,  fuorum  temporum  Dra¬ 
mata  impia,  crudelia,  turpia,  infamia  vituperafTe 
cenfendi  funt.  Idque  ne  temere  dixiffe  videar , 
finite  me  qusedam  eo  facientia  proferre. 

Quos  dixi  Patres ,  Dramata  quaevis  non  abhor- 
ruifTe,  ex!  eo  palam  fit,  quod  ipfi  libenter  genus 
fcribendi  per  colloquia  adhibuerunt,  ut  nemo  literas 
do£tus  ignorat.  Et  Dramata  bonos  mores  tuentia 
quid  a  colloquiis  bonis  differant,  vix  video.  Immo 
in  quorumdam  fcriptis  vix  pagellam  legas,  ubi  So¬ 
phocles,  Euripides,  ^Efchy lus , Menander ,  aliique, 
his  non  diflimiles  tragici  aut  comici,  Poetae  non  ad 
partes  vocentur.  Et  Clemente  quidem  Alexandri¬ 
no  ,  qui  fummo  jure  gentilium  impura  Dramata 
nusquam  non  deteftatur,  eximiorum,  quos  dixi, 
Poetarum  teftimoniis,  nemo  libentius  utitur.  Quid^ 
nifi  temporis  ratio  anguftis  orationem  hanc  meam 
terminis  circumfcriberet ,  Nazianzenum,  Apollina¬ 
rium  utrumque , patrem  fcilicet  &.  filium,  comoe¬ 
dias,  fabulis  Menandri  haud  dilfimiles,  docuiffe, 
evincerem. 

Nec,poft  difciplinas  barbarie  expulfa  reftitutas, 
fummi  inter  reformatos  Theologi  defuerunt,  qui, 
veteres  Theologos  fecuti ,  & c  cenfuerunt  non  quae¬ 
vis  Dramata  efte  damnanda,  6c  qui  ipfi  fabulas 
compofuerunt.  Bezae,  at  quanti  viri!  tragoedia, 
cui  Abrahamus  Sacrificans  nomen  eft  ,  vernacula 
ipfi  lingua ,  Gallica  fcilicet,  confcripta  eft,  quo  tem- 

pore  ille  Laulannas  publice  literas  profitebatur. 
Confcriptam  dico?  cundtis  placuifife,  faepius  proelo 
defcriptam ,  ab  aliis  Latine  verfam,  non  ignorant 
qui  ipfa  Minerva  favente  confcripta  Bezas  poemata 
norunt.  Danielem  Heinfium ,  Hugonem  Grotium, 
Sc  magno  numero  alios ,  tam  vernaculas  quam  Lati- 
mePoefeos  decora  illuftria,  quorum  etiam  quosdam 
celeberrima  h.vc  urbs  fovit  Sc  amanter  complexa 
eft,  tacitus  prastereo,  ne  videar  ftudio  nimis  acriter 
urfifle,  quod  nec  huius  loci  eft,  nec  hujus  perfonas. 

Non  polium  tamen  a  me  impetrare,  quin  addam 
Lutherum,  Calvinum,  Melanchthonem,  Bucerum, 
Sc  alios  magno  numero  Theologos ,  cenfuille ,  Dra^ 
mata,  fi  ad  mores  emendandos,  Sc  vitas  civilis  nae¬ 
vos  corrigendos  confcripta  fint ,  nec  quidquam  con¬ 
tra  fit  adjundhim,  utiliter  tolerari,  Sc  fpe<5tari  in 
Republica.  Et  Calvinus  quidem  (ne  quis  arguat  me 
fine  certo  teftimonio  adfinxilTe  viro  fummo  fenten- 
tiam  ,  quae  ejus  non  fuit)  quid  egerit,  cum  Gene- 
vns  calidior  quidam  Theologus  imprudenter  pro 
concione  in  a£tores  fcenicos  elfet  invedlus,  docebit 
legentes  epiftola  ad  Farellum  ,  egregium  itidem 
virum,  ab  ipfo  data,  qux  typis  defcripta  proftac 
inter  ejus  epillolas.  Rem  vero  mihi  videtur  con- 
feciife  celeberrimus  fuo  merito  Andreas  Rivetus, 
qui  Theologiam  in  Academia  Lugduno-Batava  le- 
culo  fuperiore  fumma  cum  laude  profelTus  efi,  cum* 
in  commentariis  ad  Decalogum  obfervarit,  ad  tria 

capita  pofle  revocari  quidquid  contra  fpeCtacula 
adfertur.  Scilicet  quod  fcelerum  exempla  in  ipfis 
Diis  gentilium  non  raro  proponantur;  quod  illa 
partem  cultus  idolorum  conRituerint ;  Sc  quod  vel 
crudelia  elTent  vel  obfcoena. 

Vera  funt  line  dubio,  quae  dicit  vir  magnus;  nec 
aliud  Tertullianus  aut  Cyprianus,  Sc  quotquot  alii 
in  ludos  theatrales  inveCti  lint,  quod  culparent  ha¬ 
buerunt,  Nec  aliter  fentient,  quotquot  virtutis 
Rudium  quacunque  ratione  promovendum  elTe  pu¬ 
tant;  quotquot  in  vitam  humanam,  tanquam  in 
fpeculum ,  infpiciendum  fuadent;  & c  quotquot  nove¬ 
runt  in  fcena  utiliter  iRa  vitia,  quibus  Reipublicx 
ratio  poenas  Ratue re  non  poteR,  traduci,  ut  fpe~ 
(flatores  ab  iis  avocentur.  Homo  aut  fordide  ava¬ 
rus,  aut  ingratus  erga  fe  beneficiis  afficientes,  aut 
fenex  amore  intempefiivo  tenera  aetate  puellam  am¬ 
biens  ,  fi  *in  fcena  fpeCtentur  ,  rident  Spectatores 
humanarum  fufceptionum  Rultitiam:  &  dum  rident, 
ad  fe  referre  difcunt  quod  propofitum  efi,  ut  dein¬ 
ceps  caveant,  ne  eadem  illos  vitia  contaminent,  quae 
fummo  jure  turpia  Sc  probrofa  haberi  fpeCtaverunt. 

Atque  hivc  quidem  funt  A.  P.  quae  pro  temporis 
ratione  de  Poefi  Dramatica,  ej usque  fine ,  dicenda  ha¬ 
bui.  Originem  audiviRis,  deduCtam  a  cultu  Deo¬ 
rum  ,  Sc  a  Rhapfodis ,  publice  partem  aliquam  he¬ 
roici  carminis  decantantibus,,  quorum  veRigiis  alii 
infiflentes  Tragoedias,  Sc  Comoedias  procuderunt, 

eo  fine  ut  aut  hiftorias ,  fine  quisque  gentis ,  magni¬ 
fice  enarrarent,  aut  ut  jucunda  &  idonea  vitx  di¬ 
cerent.  Mimi  vero,  varii  generis,  8c  e  Comoedis 
non  pauci, ad  rifum  infirnx  plebis  fcurrilibus  didtis 
captandum,  non  dubitaverunt  e  re,  per  fe  non  mala, 
pelfimam  8c  nocentifiimam  facere;  eaque  ratione 
illi  meruerunt  odium  bonorum  omnium,  qui  ad 
unum  omnes  optant, ut  fpedtacula,  qux  mores  ju¬ 
venum,  non  dico  corrumpere,  fed  vel  inficere;  quo¬ 
dammodo  foleant,  prohibeantur,  tollantur,  &,  radi¬ 
citus  exftirpentur.  Utilibus  autem  in  publicum 
ipedlaculis ,  juventuti  interdicere,  quae  invidia  eft? 
anne  ut  rerum  humanarum  ignari  poftea  fuo  peri¬ 
culo  difcant  cavere,  quae  ibi  per  luium  8c  jocum 
cavere  docentur? non  puto: nec  putabit  quisquam, 
qui  audiverit,  quo  fine  Dramata  fint  reperta;  quid 

Patres,  quos  vocant,  cenfuerint;  quia  Theologi 
fummi,  pollquam  fuus  veritati  fplendor  affertus 
fuit,  prx  fe  tulerint;  quidque  fumma  eruditione 
homines  poft  literas  renatas  fecerint. 

Hominum  fane  prudentum  eft,  ut  apes  floriferx 
omnia  in  faltibus  libant,  e  didtis  ac  fa&is  aureis, 
qux  in  Dramatis  exhibentur,  itidem  decerpere ,  qux 
in  utilitatem  vitx  redundabunt;  profana  vero,  aut 
quacunque  ratione  noxia,  aut  latens  aliquod  vene¬ 
num  habentia,  longe  longeque  a  fe  arcere ,  6c  quan¬ 
tum  potefi  abominari. 


GRA- 


GRATIARUM  ACTIO. 


aU  o  d  m  i ,  Scholarum  nomine  ,  gratias 
-  Vobis  licet  nunc  dicere ,  Consules, 
Gratum  efl ,  fatis  digne  quam  fi 
Pro  meritis  celebrare  laudes. 

Vos ,  qua  benigno  Numine  percita 
T mena  /pernens  fcandit  in  athera , 

Proflans  juventus  dicit  alta 
Voce  Schola  Patriaque  Patres. 

Veflros  honores  pr  a  dicat  Amftela  5 
Nec  fola :  plaudens  cum  fonet  undique , 
Virtutibus  commota  tantis 
Patria  nobilium  virorum. 

Mufis  favetis.  Sic  quoque  liter  as 
Virtutis  alta  participes  facit 
Idem  favor ,  qui  multa  prabet 
Pramia ,  Pierifin  benignus. 

Grati  parentes  ,  quod  juvenum  Chorus 
Agnofcit  omnis ,  pe  Itor  e  pr  a  dicant 
Lato ,  voventes  ut  per  annos 

Res  que  Schola  Patria  que  crefcat. 

flS§6* 

Vir  magne,  fiimmi  qui  abdita  Numinis 
Arcana  pandis ,  nos  Tibi  maximas 
Nunc  dicimus  grates  ,  parati 

Pro  meritis  quoque  habere  femper. 

In  moribus  ne  deficiat  vides , 

Mufas  juventus  qua  colit  acriter  5 
Neu  lapfa  turpi  vita  culpa 
Dedecoret  j ludia  atque  mores. 


Vivas 


Vivas,  precamur,  laudibus  (fi  'Tuis 
Accedat  ingens  nomen  ab  Artibus  $ 
Ut  grata  pofl  annos  juventus 
Lacta  velit  celebrare  laudes. 


Rector  juvent# ,  ceu  pater  optimus , 
Nobis  viam  qui  gnaviter  indicas 
Ad  templa  Mufarum  ferena , 

Mens  bona  quae  colere  una  gaudet  • 

Et  gratias  nos  dicere  nunc  Tibi 
Magnas  juvaret :  verum  animus  licet 
Id  fuadeat  gratus ,  Tuas  nos 
Ipfe  jubes  reticere  laudes. 

•iis* 

Docti  Viri,  queis  cura  Scholajlica 
CommiJJa  gaudet ,  folvere  queis  decet 
Grates  perennes  ,  V os  meretis 
Perpetuas  fme  fine  laudes. 

Praecepta  linguae  nos  toties  data 
Cogunt  honores  tollere  laudibus 
Veflrosx,  per  aevum  non  abibunt 
Ex  animis  benefafla  nofiris. 

•siis* 

Dilectus  a  me,  0  Juvenes ,  Chorus , 
Mufis  amoenos  qui  colitis  dies , 

Jam  vos  relinquo.  Vos  valete ,  (A 
Difcite ,  dum  finit  hora  pernix. 

